ᱴᱷᱟᱱᱮ

ᱴᱷᱟᱱᱮ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱨᱮ ᱢᱤᱫᱴᱟᱹᱝ ᱢᱟᱦᱟᱱᱚᱜᱚᱨᱤ ᱥᱚᱦᱚᱨ ᱠᱟᱱᱟ ᱾ ᱴᱷᱟᱱᱮ ᱨᱮᱱᱟᱜ ᱢᱟᱨᱮ ᱧᱩᱛᱩᱢ ᱥᱨᱤᱥᱚᱸᱠ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱥᱟᱞᱥᱮᱴ ᱫᱤᱯ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱴᱷᱟᱱᱮ ᱥᱚᱦᱚᱨ ᱜᱚᱴᱟ ᱥᱮᱫ ᱠᱷᱚᱱ ᱴᱷᱟᱱᱮ ᱛᱟᱞᱩᱠᱟ ᱵᱷᱤᱛᱤᱨ ᱢᱤᱞᱼᱡᱩᱞ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱴᱷᱟᱱᱮ ᱦᱚᱱᱚᱛ ᱨᱮᱱᱟᱜ ᱮᱭᱟᱭ ᱛᱟᱞᱩᱠᱟ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ; ᱚᱱᱟ ᱥᱟᱶᱛᱮ, ᱱᱚᱣᱟ ᱧᱩᱛᱩᱢᱟᱱ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱑᱔᱗ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱗ ᱜᱟᱺᱴ ᱢᱤᱞ) ᱚᱛᱮᱛ ᱴᱚᱴᱷᱟ ᱨᱮ ᱑᱘,᱔᱑,᱔᱘᱘ ᱦᱚᱲ ᱮᱞ ᱥᱟᱶᱛᱮ, ᱴᱷᱟᱱᱮ ᱥᱚᱦᱚᱨ ᱫᱚ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱑᱘,᱙᱐,᱐᱐᱐ ᱦᱚᱲ ᱮᱞ ᱥᱟᱶᱛᱮ ᱥᱤᱧᱚᱛ ᱨᱮ ᱑᱕ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱥᱚᱦᱚᱨ ᱠᱟᱱᱟ ᱾

ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱠᱚᱧᱮ-ᱯᱟᱪᱮ ᱴᱷᱟᱶ ᱨᱮ ᱢᱮᱱᱟᱜ, ᱥᱚᱦᱚᱨ ᱢᱩᱢᱵᱟᱭ ᱥᱚᱦᱚᱨ ᱨᱮᱱᱟᱜ ᱢᱤᱫᱴᱟᱹᱝ ᱥᱩᱨ ᱨᱮᱱᱟᱜ ᱯᱩᱲᱥᱤ ᱟᱨ ᱢᱩᱢᱵᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾

ᱪᱷᱟᱹᱴᱭᱟᱹᱨ

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
 ᱨᱮᱞᱣᱮ 
ᱴᱷᱟᱱᱮ ᱫᱚ ᱮᱥᱤᱭᱟ ᱨᱮ ᱯᱩᱭᱞᱩ ᱯᱟᱥᱮᱱᱡᱚᱨ ᱴᱨᱮᱱ ᱞᱟᱹᱜᱤᱫ ᱴᱟᱨᱢᱤᱱᱟᱥ ᱛᱟᱦᱮᱸ ᱠᱟᱱᱟ ᱾ ᱑᱖ ᱟᱯᱨᱤᱞ ᱑᱘᱕᱓ ᱨᱮ ᱵᱚᱨᱤᱵᱚᱱᱫᱚᱨ ᱟᱨ ᱴᱷᱟᱱᱮ ᱛᱟᱞᱟ ᱨᱮ ᱯᱟᱥᱮᱱᱡᱚᱨ ᱴᱨᱮᱱ ᱥᱮᱵᱟ ᱩᱰᱷᱟᱹᱣ ᱥᱟᱹᱜᱩᱱ ᱞᱮᱱᱟ ᱛᱟᱦᱮᱸᱫ ᱾ Colonialism: An International, Social, Cultural and Political encyclopedia By Melvin Eugene Page, Penny M. Sonnenburg,  page 135  ᱓᱔ ᱠᱤᱞᱚᱢᱤᱴᱚᱨ (᱒᱑ ᱢᱤᱞ) ᱥᱟᱺᱜᱤᱧ ᱥᱮᱱᱚᱜᱼᱟ, ᱱᱤᱭᱟᱹ ᱯᱮᱭᱟ ᱤᱱᱡᱤᱱ: ᱥᱟᱦᱤᱵᱽ, ᱥᱤᱱᱫᱷ ᱟᱨ ᱥᱩᱞᱛᱟᱵ ᱤᱫᱤ ᱛᱮ ᱪᱟᱪᱞᱟᱣ ᱠᱟᱱᱟ ᱾

ᱴᱷᱟᱱᱮ ᱛᱟᱞᱟ ᱟᱨ ᱴᱨᱟᱝᱥ-ᱦᱟᱨᱵᱟᱨ ᱞᱟᱭᱤᱱ ᱩᱯᱱᱚᱜᱚᱨ ᱨᱮᱞᱣᱮ ᱰᱟᱦᱟᱨ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱯᱩᱲᱥᱤ ᱩᱯᱱᱚᱜᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱴᱷᱟᱱᱮ ᱴᱷᱟᱱᱮ-ᱣᱟᱥᱤ ᱟᱨ ᱯᱟᱱᱣᱮᱞ ᱦᱟᱨᱵᱟᱨ ᱞᱟᱭᱤᱱ ᱟᱨ ᱥᱮᱱᱴᱨᱟᱞ ᱞᱟᱭᱤᱱ ᱞᱟᱹᱜᱤᱫ ᱢᱤᱫᱴᱟᱝ ᱨᱮᱞᱣᱮ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱵᱤᱡᱤ ᱥᱴᱮᱥᱚᱱ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱟᱨ ᱫᱤᱱᱟᱹᱢ ᱦᱤᱞᱚᱜ ᱖᱕᱔,᱐᱐᱐ ᱯᱟᱥᱮᱱᱡᱚᱨ ᱠᱚ ᱥᱮᱱᱚᱜᱼᱟ ᱾Thane is busiest railway station in Mumbai – Times Of India . Articles.timesofindia.indiatimes.com (19 May 2013). Retrieved 16 July 2013.

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱴᱷᱟᱱᱮ ᱨᱤᱱ ᱦᱚᱲ ᱮᱞ ᱑᱘,᱘᱖,᱙᱔᱑ ᱦᱚᱲ ᱢᱮᱱᱟᱜ ᱠᱚᱣᱟ ᱾Census of India: Sub-District Details . Censusindia.gov.in. Retrieved 16 July 2013. ᱴᱷᱟᱱᱮ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱙᱑.᱓᱖ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱚᱠᱟᱨᱮ ᱠᱚᱲᱟ ᱟᱜ ᱥᱮᱪᱮᱫ ᱙᱔.᱑᱙% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱘.᱑᱔ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾ ᱴᱷᱟᱱᱮ ᱥᱚᱦᱚᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱘᱒ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ ᱾ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱐᱐ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ ᱾ ᱴᱷᱟᱱᱮ ᱥᱚᱦᱚᱨ ᱨᱮ ᱜᱩᱴ ᱜᱤᱫᱽᱨᱟᱹ (᱐ᱼ᱖) ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱨᱮᱱᱟᱜ ᱠᱷᱚᱵᱚᱨ ᱞᱮᱠᱟᱛᱮ ᱑᱘᱖,᱒᱕᱙ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱙᱘,᱐᱑᱗ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱫᱚ ᱘᱘,᱒᱔᱒ ᱠᱩᱲᱤ ᱠᱚ ᱢᱮᱱᱟᱜ ᱠᱚᱣᱟ ᱾ ᱴᱷᱟᱱᱮ ᱥᱚᱦᱚᱨ ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱑᱐.᱒᱔% ᱦᱤᱸᱥ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ ᱾ Thane City Population Census 2011 | Maharashtra . Census2011.co.in. Retrieved 16 July 2013.

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Thaneweb.com—The city portal
 Official Website of Thane Forest Circle 
 ThaneMahapailika.com—Thane Municipal Corporation (Local Body)
 Official website of Thane City
 Thane District


ᱛᱷᱚᱠ:ᱴᱷᱟᱱᱮ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ